section_heading: Imidž u medijima
paragraph_text: Kako se razvijala njezina karijera u holivudskim filmovima, tako je Stone postala uspješna i poznata glumica.<ref> Godine 2008. pojavila se na vrhu popisa 20 najboljih zvijezdi u usponu mlađih od 30 godina Saturday Night Magazinea, a pojavila se i na sličnu popisu koji je izradio Moviefone.<ref><ref> LoveFilm ju je uvrstio na popis 20 najboljih glumica mlađih od 30 godina za 2010. godinu, a njezina se gluma u filmu Cura na lošem glasu pojavila u popisu 10 najboljih stvari 2010. časopisa Time.<ref><ref> Godine 2013. uvrštena je na Forbesov popis Celebrity 100, kompilaciju stotinu najmoćnijih ljudi na svijetu koju taj časopis izrađuje svake godine; također je prenio vijest da je od lipnja 2012. do lipnja 2013. zaradila 16 milijuna dolara.<ref> Iste se godina pojavila na prvom mjestu Forbesova popisa Top 10 Best Value Stars.<ref> Godine 2015. Forbes je izvijestio da je postala jedna od glumica s najvećom zaradom na svijetu i naveo da je zaradila 6,5 milijuna dolara.<ref> Dvije ju je godine poslije isti časopis proglasio najbolje plaćenom glumicom na svijetu i naveo da godišnje zaradi 26 milijuna dolara.<ref> Godine 2017. pojavila se u Timeovu popisu 100 najutjecajnijih ljudi na svijetu.<ref>